Jelasin soal Wilayah Mie  dalam bahasa melayu dong

ialah sebuah wilayah di Jepun yang merupakan sebahagian kawasan Kansai di pulau Honshū. Ibu kotanya ialah bandaraya Tsu.

Wilayah Mie membentuk bahagian timur Semenanjung Kii, dan bersempadan dengan wilayah-wilayah Aichi, Gifu, Shiga, Kyoto, Nara, dan Wakayama. Wilayah ini dianggap tergolong dalam kawasan Kansai dan Tōkai sekali kerana dekat sekali dengan Wilayah Aichi serta pengaruh kebudayaannya dari Kansai, seperti berleluasanya loghat Kansai di Mie.

Wilayah Mie berukuran  dari utara ke selatan, dan  dari timur ke barat, dan terdiri daripada 5 kawasan geografi tersendiri. Bahagian barat laut Mie terdiri dari Pergunungan Suzuka; sepanjang pesisiran pantai Teluk Ise dari sempadan Aichi ke bandaraya Ise, ialah Dataran Ise, di mana duduknya kebanyakan penduduk Mie; di selatan Dataran Ise ialah Semenanjung Shima; yang bersempadan dengan Nara di barat tengah ialah Lembangan Iga; dan yang terbentang dari tengah-tengah wilayah Mie ke sempadan selatannya ialah Kawasan Pergunungan Nunobiki.

Garis pantai Mie sepanjang 1,094.9km dan, tepat pada tahun 2000, jisim bumi Mie yang seluas 5,776.44 km² terdiri daripada 64.8% hutan, 11.5% pertanian, 6% kawasan perumahan, 3.8% jalan raya, dan 3.6% sungai. 10.3% yang selebihnya tidak dikelaskan. Dataran Ise mengalami iklim yang agak sederhana, dengan purata suhu 14–15 darjah Celsius sepanjang tahun. Lembangan Iga mengalami varians suhu harian yang lebih ketara dan purata suhu tahunannya adalah 1–2 darjah lebih sejuk daripada Dataran Ise. Mie Selatan yang terletak di selatan Semenanjung Shima, mengalami iklim marin Pasifik yang lebih hangat, terutamanya kawasan Owase yang mencatat antara curahan hujan terlebat di seluruh Jepun.